02/07/2012 | Administración LocalMunicipal
Cerceda
Secretaría
Bases da convocatoria de axudas dirixidas ás familias para o transporte escolar. Curso 2012-2013

ANUNCIO En Xunta de Goberno Local, celebrada o día 20/06/2012, adoptouse o acordo de aprobación de BASES DA CONVOCATORIA DE AXUDAS DIRIXIDAS ÁS FAMILIAS O TRANSPORTE ESCOLAR. CURSO ESCOLAR 2012-2013, o mesmo tempo que se ordenou a súa publicación no BOP, os efectos de apertura de prazo de solicitude, que comenzará a contar dende o día seguinte o da publicación. Cerceda, 22 de xuño de 2012. O alcalde-presidente José García Liñares BASES DA CONVOCATORIA DE AXUDAS DIRIXIDAS ÁS FAMILIAS PARA O TRANSPORTE ESCOLAR. CURSO 2012-2013 1. OBXECTO. Constitúe o obxecto das presentes bases convocar as axudas do Concello de Cerceda destinadas ás familias para facer fronte aos gastos de transporte escolar do alumnado que curse bacharelato ou algún ciclo de formación ocupacional.2. REQUISITOS.1. Para se beneficiar desta axuda, é preciso cumprir os seguintes requisitos: a) Que a/o alumna/o para quen se solicita a axuda teña o Padrón e a residencia efectiva no Concello de Cerceda xunto a seus pais/nais/titores. b) Que a/o alumna/o para quen se solicita a axuda teña a matrícula nalgún curso de bacharelato ou formación ocupacional. c) Estar ao día no pagamento das obrigas tributarias co Concello de Cerceda. d) Non ter pendente de xustificar ningunha subvención que lle concedese o Concello de Cerceda no exercicio anterior, ou ter desistido de forma motivada e por escrito. e) Non estar incursa nas prohibicións para obter a condición de persoa beneficiaria, recollidas no artigo 10 da Lei 9/2007, do 13 de xuño, de subvencións de Galicia. f) Cumprir os requisitos económicos que establece o punto 3 das presentes bases.3. PERSOAS DESTINATARIAS. Unidades familiares de convivencia con persoas que cursen bacharelato ou ciclos formartivos ocupacionais, cuxa idade non supere os 25 anos. Aos efectos desta convocatoria considéranse que forman a unidade familiar de convivencia os seguintes membros: – Cónxuxes ou titores legais ou parellas de feito ou situación análoga, – Os fillos e as fillas maiores de idade con discapacidade física, psíquica ou sensorial ou, incapacitados xudicialmente, suxeitos á patria potestade prorrogada. – Os fillos e as fillas solteiros/as menores de vinte e cinco anos no ano 2011 e que convivan no domicilio familiar. Asemade a efectos destas bases considerase familia monoparental as formadas por un único proxenitor/a con fillas/os menores ao seu cargo. No caso das casos das parellas de feito, separadas ou candos ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela dos fillos/as a un dos proxenitores/as para ser considerados familia monoparental. Os ingresos de todos os membros mencionados serán tidos en conta a efectos de determinar a situación económica da unidade de convivencia. Nos sopostos de nulidade, separación ou divorcio a persoa destinataria da axuda será a o pai ou nai que teña atribuída a custodia do menor, de acordo co establecido no convenio regulador ou sentenza xudicial. No suposto de acollemento o/a destinatario/a da axuda será a persoa ou persoas que teñan adxudicada por resolución administrativa ou auto xudicial. En ningún caso poderán ser destinatarios/as da axuda os proxenitores privados da patria potestade dos fillos/as ou cando a tutela ou garda fora asumida por unha institución pública. Para acreditar os datos relativos á unidade familiar, a persoa solicitante presta o seu consentimento para que o Concello poida comprobar de oficio os datos do Padrón de habitantes correspondente ao seu domicilio, e solicitar ó departamento correspondente un informe de residencia das persoas convivintes pertencentes á unidade familiar.4. LUGAR E PRAZO PARA PRESENTAR AS SOLICITUDES.1. As solicitudes, segundo o anexo 1, deberán presentarse no Rexistro Xeral do Concello de Cerceda.2. O prazo para presentar as solicitudes contará a partir do día seguinte ao se publicaren estas bases no Boletín Oficial da Provincia da Coruña e ata o 5 de outubro de 2012. O prazo terá carácter improrrogable.5. CONTÍA DAS AXUDAS.1. A axuda para transporte escolar para o curso 2012-2013 é de 200,00 € para todo o alumnado que cumpra os requisitos do punto 2 e se atope nalgunha das seguintes situacións: a) As familias monoparentais que teñan unha renda per cápita mensual entre o 1,5 e o 1,7 do IPREM, poderán beneficiarse da axuda establecida. b) O resto das familias que teñan unha renda per cápita mensual igual ou inferior ao 1,5 do IPREM, poderán beneficiarse da axuda establecida.2. No caso de que nunha mesma familia haxa varias alumnas/os que cumpran cos requisitos destas bases, cada un delas/es recibirá a contía que lle corresponde segundo o establecido nesta convocatoria.3. No caso de que a/o alumna/o para a/o que se solicita a axuda repita curso, non se poderá beneficiar da axuda.7. SOLICITUDES E DOCUMENTACIÓN.1. As persoas que desexen optar ás axudas deberán presentar a solicitude segundo o anexo I. As solicitudes poderán obterse nas oficinas do Rexistro Xeral do Concello de Cerceda ou tamén poderán descargarse do portal web do concello, no enderezo electrónico http://www.cerceda.org. 2. Logo de cubrir a solicitude, deberán presentala xunto coa documentación correspondente. A solicitude deberá ser asinada polo pai, a nai ou titor/a do alumno, excepto nos supostos de separación ou divorcio, nos cales deberá ser asinada polo proxenitor que teña a custodia do menor.3. Xunto coa solicitude, presentarase a seguinte documentación: a) Unha fotocopia do DNI da persoa solicitante da axuda. b) Fotocopia do Libro de familia, ou documento análogo que o substitúa. c) Fotocopia do libro de familia numerosa. d) No caso de discapacidade dalgún membro da unidade familiar incluído na solicitude, deberá presentarse unha fotocopia compulsada do certificado do grao de minusvalía, o certificado da seguridade social de pensión de incapacidade permanente nos graos de total, absoluta ou grande invalidez ou a documentación que acredite a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. e) Fotocopia da matricula do curso 2012/2013. f) Fotocopia expediente académico 2011/2012. g) Informe de vida laboral completo e actualizado expedido pola tesourería da seguridade social, con data máxima de un mes antes da data de apertura de esta convocatoria. No caso telo solicitado, presentarase a copia do resgardo de dita solicitado presentarase copia do resgardo de dita solicutude e adxuntarse o informe en canto sexa emitido e recibido. As persoas que teñan a condición de empregados da administración publica e a súa vida laboral se rixa por entidades distintas da seguridade social deberán presentar certificación que substitúa a vida laboral. f) Impreso de autorización para obtención de datos tributarios do ano fiscal que corresponda de todas as persoas computables para o cálculo de renda per cápita. As persoas non obrigas a declarar presentarán igualmente dita autorización. É obriga e responsabilidade das familias estar ao corrente dos seus datos fiscais ante a axencia estatal da administración tributaria (anexo II). g) Un certificado bancario do número de conta ou unha fotocopia da cartilla bancaria, onde se vaia a realizar o ingreso da axuda. h) Declaración responsable de acordo co anexo III. i) Sentenza de divorcio, separación ou convenio regulador, de ser o caso. j) No caso de unións de feito ou situación análoga, copia de senteza de garda, custodia. k) No caso de menores en situación de acollemento por resolución administrativa ou auto xudicial, copia de certificado do organismo competente. k) Declaración xurada da composición da unidade familiar (anexo IV). 2. Xustificantes de ingresos: a) Persoas traballadoras en activo: a.1.) Persoas traballadoras por conta allea: – Fotocopia das nóminas de enero a xuño de 2012, de tódolos membros computables da unidade de convivencia. a.1.) Persoas traballadoras por conta propia: – Fotocopia de pagos a conta do IRPF do primeiro trimestre do ano 2012, para empresarios/as ou profesionais (modelo 130 ou 131) – Fotocopia dos xustificantes das cotizacións a seguridade social e liquidacións dos pagos fraccionados de xaneiro a xullo de 2012 (ambos incluídos). b) Pensionistas: – Xustificante da pensión mensual. As persoas perceptoras da pensión de incapacidad permanente total ou parcial, deberán presentar o informe de vida laboral e a tarxeta de demandante de emprego actualizada. c) Demandantes de emprego con prestación contributiva ou subsideo: – Certificado de prestacións do INEM dos meses de xaneiro a xuño de 2012. – Vida laboral da seguridade social actualizada. d) Demandantes de emprego sen prestación: – Fotocopia da tarxeta de demandante de emprego, que terá unha antigüedade mínima de un mes, anterior a data da convocatoria. – Vida laboral da seguridade social actualizada. e) Persoas perceptoras de RISGA e RAI – Xustificante da contía mensual. – Copia do documento de notificación da concesión. f) Declaración de outras axudas (anexo V). Cando por razón alleas á persoa solicitante, non sexa posible achegar a documentación requirida, poderá ser subsanado mediante declaración responsable, sendo esta circunstancia obxecto de valoración polos servizos sociais. Cando coa solicitude se presente resgardos de haber solicitado algunha documentación precisa para tramitar a axuda, os documentos pendentes achegáranse en canto sexan recibidos.8. CÁLCULO DA RENDA PER CÁPITA FAMILIAR MENSUAL.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre seis meses.2. Para o cálculo da renda per cápita terase en conta os datos ecónomicos dos seis meses anterios a solicutude e o importe do IPREM (indicador público de renda de efectos múltiples) do ano 2012 que é de 532,51 euros mensuais.3. A renda familiar obterase da suma das rendas de cada un dos membros computables da familia que obteñan ingresos de calquera natureza.4. Caso de divorcio ou de separación legal dos pais, non se considerará membro computable quen non conviva co/a alumno/a. Non obstante, se for o caso, considerarase membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.5. Caso de separación ou divorcio dos proxenitores con custodia compartida acreditada mediante sentenza xudicial, as rendas de ambos os proxenitores incluiranse dentro do cómputo da renda familiar.9. TRAMITACIÓN DAS SOLICITUDES.1. Dende o departamento de servizos sociais emitirase o informe proposta da resolución provicional, correspóndelle a concelleira de servizos socias, educación e igualdade, adoptar a resolución provisional. A resolución provisional publicarase no taboerio de anuncios do concello, na paxina web do concello e no telefono de información de serivizos sociais (981686068), concedéndose un prazo de 10 días para presentar alegacións e/ou subsanar documentación. Nestas listas provisionais reflexaranse todas as solicitudes, as completas, as denegadas e as pendentes de subsanar documentación, advertindo que neste último caso de non subsanar no prazo estabrecido quedarán denegadas. A resolución definitiva e as listas de solicitudes admitidas e denegadas, serán publicadas no mesmo xeito que a resolución provisional. Ditas publicacións sustituirán a notificación nos termos que se establecen no artigo 59.6. b e 60 da Lei 30/1992, do 26 de novembro, de réxime xurídico das administracións publicas e do procedemento administrativo común. Tanto a listas provisionais como as difinitivas, publicaranse unicamente co número de documento de identidade que as persoas solicitantes presentaran. Cando se acredite que a persoa solicitante ten a condición de víctima de violencia de xénero, con orde de protección, a publicación no taboeiro de anuncios será sustituida pola notificación individual, cando así o solicita a persoa interesada, segundo o disposto no artigo 61 da Lei 30/1992, do 26 de novembro, de réxime xurídico das administracións publicas e do procedemento administrativo común, en cumplimento coa Lei Orgánica de medidas de protección integral contra a violencia de xénero.10. OBRIGAS DOS/AS BENEFICIARIOS/AS.1. Son obrigas das persoas beneficiarias das axudas as seguintes: a) Realizar o gasto de acordo coa finalidade para a que se lle concedeu a axuda económica. b) Acreditar o cumprimento da finalidade da subvención, coa presentación das facturas correspondentes dos gastos realizados. c) Someterse ás actuacións de comprobación por parte do Concello e as de control financeiro que lle corresponda á Intervención municipal. d) Cumprir con calquera outra obriga disposta no artigo 14 da Lei xeral de subvencións.2. Incumprir algunha destas obrigas poderase resolver coa suspensión do pagamento da axuda ou co seu reintegro 11. DOCUMENTACIÓN PARA A XUSTIFICACIÓN.1. A xustificación da subvención farase coa presentación no Rexistro Xeral do Concello de Cerceda dos seguintes documentos: a) O anexo VI b) Un certificado expedido polo centro de estudos onde se atope matriculada/o a/o alumna/o de acordo co establecido no punto 10 das presentes bases. c) Declaración de outras axudas (anexo V). 12. PRAZO DE XUSTIFICACIÓN.1. O prazo para presentar no Rexistro Xeral do Concello a documentación xustificativa será ao longo de todo o mes de decembro de 2012.2. De non presentar a xustificación dentro do prazo establecido nestas bases, entenderase que desiste da súa petición, polo que perderá o dereito a cobrala e polo que se anulará o correspondente compromiso, ambos por unha resolución da Alcaldía.3. Estes prazos entenderanse sen prexuízo do prazo de dez días que se concederá no caso de presentar a documentación incompleta.13. PAGAMENTO DA SUBVENCIÓN. O pagamento da axuda concedida farase efectivo logo de presentar no mes de decembro a documentación xustificativa establecida no punto 11 das presentes bases.14. DISPONIBILIDADE ORZAMENTARIA. Para as subvencións incluídas na presente convocatoria, reservarase crédito na partida 324.48000: “Servizos complementarios de educación. Axudas a familias e institucións sen ánimo de lucro” dos vixentes orzamentos do Concello de Cerceda, por un importe total de 6.000,00 euros. DISPOSICIÓN ADICIONAL. Para o non previsto nesta convocatoria, estarase ao previsto no título V de subvencións, das bases de execución do orzamento vixente do Concello de Cerceda e a lexislación estatal e autonómica en materia de subvencións. ANEXO I DATOS DA PERSOA SOLICITANTE (pai, nai ou titor/a) ENDEREZO DATOS DO/A ALUMNO/A PARA QUEN SE SOLICITA A AXUDA Cerceda, _______ de ____________________ de 2012. (Sinatura) SR. ALCALDE DO CONCELLO DE CERCEDA (A Coruña) DOCUMENTACIÓN QUE SE XUNTA □ Solicitude normalizada (anexo I) □ Fotocopia do DNI do pai, nai ou titor/a □ Fotocopia do libro de familia □ Libro de familia numerosa □ Sentenza de divorcio ou de separación. □ Copia da sentencia de garda e custodia nas unións de feito. □ Copia de certificado de acollemento. □ Fotocopia da matricula escolar 2012/2013. □ Fotocopia do expediente acádemico 2011/2012. □ utorización para que o Concello de Cerceda poida recadar os datos tributarios (anexo II) □ Informe de vida laboral (completo e actualizado) □ Acreditación de ingresos: □ Fotocopia nóminas (enero a xuño de 2012) de todos os membros computables. □ Fotocopia pagos a conta do IRPF (Mod.130 ou 131) □ Fotocopia xustificante da cotización da seguiridade social (enero a xuño 2012) □ Fotocopia do xustificante da pensión mensual. □ Certificado de prestación do INEM de xaneiro a xuño de 2012 □ Fotocopia da tarxeta de demandante de emprego actualizada. □ Xustificante da contía mensual de RISGA □ Xustificante da contía mensual de RAI □ Copia do documento da concesión de RISGA ou RAI □ Certificado dos datos bancarios ou fotocopia da cartilla bancaria da que sexa titular o pai, nai ou titor/a □ Declaración responsable (anexo III) □ Declaración xurada dos membros integrantes da unidades familiar (anexo IV) □ Declaración de outras axudas (anexo V). ANEXO II AUTORIZACIÓN DA PERSOA BENEFICARIA PARA QUE O CONCELLO DE CERCEDA POIDA RECADAR DATOS TRIBUTARIOS Á AXENCIA TRIBUTARIA RELATIVOS AO NIVEL DE RENDA (IRPF) D./Dna., co DNI/NIE núm. Co motivo da solicitude de axudas para o transporte escolar, de acordo coa convocatoria de subvencións para o curso escolar 2012-2013. AUTORIZO ao Concello de Cerceda para que, conforme co disposto no artigo 2.4º da Orde do Ministerio de Economía e Facenda do 18 de novembro de 1999, solicite da Axencia Estatal de Administración Tributaria os datos en relación co cumprimento das miñas obrigas tributarias estatais. Cerceda,. de. de 2012. Sinatura Datos doutros membros da familia cuxos ingresos son computables de acordo coas bases da convocatoria. Cerceda, …………. de ……………. de 2012. ANEXO III DECLARACIÓN RESPONSABLE D./Dna., co DNI núm. DECLARO baixo a miña responsabilidade, – Que estou ao corrente no cumprimento das obrigas tributarias coa Axencia Estatal de Administración tributaria e coa Administración autonómica, e fronte á Seguridade Social, (artigos 13. e), 14. b) e e) da Lei 38/2003, do 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei. – Que non estou incurso/a nas prohibicións para obter a condición de persoa beneficiaria, recollidas nos artigos 13 da Lei 38/2003, do 17 de novembro, xeral de subvencións, e 10 da Lei 9/2007, do 13 de xuño, de subvencións de Galicia. – Así mesmo, declaro non ter pendente de xustificación ningunha subvención concedida polo Concello de Cerceda no exercicio anterior ou ter desistido de forma motivada e por escrito. Cerceda,. de. de 2012. (Sinatura) ANEXO IV DECLARACIÓN XURADA D./Dna., co DNI núm. DECLARO baixo a miña responsabilidade, Que os membros da unidade familiar son os seguintes: Cerceda,. de. de 2012. ANEXO V DECLARACIÓN XURADA DE OUTRAS AXUDAS D./Dna., co DNI núm. DECLARO baixo a miña responsabilidade Que, □ NON teño solicitadas nin concedidas ningunha axuda para o mesmo concepto que o subvencionado por esta convocatoria. □ SI teño solicitadas ou concedidas as seguintes axudas para o mesmo concepto. Cerceda,. de. de 2012. ANEXO VI DATOS DA PERSOA SOLICITANTE (pai, nai ou titor/a) ENDEREZO De acordo co punto 11 das bases da convocatoria de axudas para transporte escolar para o curso 2011/2011, publicadas no Boletín Oficial da Provincia da Coruña número 134 do 14 de xullo de 2011, achégolle a documentación que se cita da/o alumna/o: DOCUMENTACIÓN QUE SE ACHEGA: Cerceda, _______ de _________________________ de 2012. (Sinatura) SR. ALCALDE DO CONCELLO DE CERCEDA (A Coruña)